ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 353 

12 Απριλίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης οκτακόσιων (800) μ 2 , 
που βρίσκεται στη θέση «ΑΓΙΟΣ ΘΩΜΑΣ» περκρε- 
ρείας Κοινότητας Βράχου του Νομού Πρέβεζας. . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 


τομικού σχεδίου του Δήμου Αγ. Παρασκευής (Ν. Ατ¬ 
τικής). .—. 2 

ΑΠΟΦΑΣΕΙΣ 

Τροποποίηση ρυμοτομικού σχεδίου Δ. Πάτρας δι’ ανα- 
γνωρίσεως ως πεζοδρόμου της υπαρχούσης οδού 
ΕΒ 51. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 669 (1) 

Κήρυξη αναδασωτέας έκτασης οκτακόσιων (800) μ 2 , που 
βρίσκεται στη θέση «ΑΓΙΟΣ ΘΩΜΑΣ» περιφέρειας Κοι¬ 
νότητας Βράχου του Νομού Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 


ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των 
δασών και δασικών εν γένει εκτάσεων της χώρας» και συ¬ 
γκεκριμένα: 

α) Του άρθρου 41 παρ. Τ. 

β) Του άρθρου 38 παρ. 1. 

4. Τις αριθ. 160417/8.7.1980 και 182447/24.9.1980 
Διαταγές του Υπ. Γεωργίας. 

5. Την αριθ. 313/22.3.93 πρόταση της Διεύθυνσης Δα¬ 
σών Πρέβεζας, για κήρυξη ως αναδασωτέας της αναφε- 
ρομένης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την αποκατά¬ 
σταση της δασικής βλαστήσεως, που καταστράφηκε από 
παράνομη εκχέρσωση την έκταση των οκτακόσιων (800) 
μ 2 , που βρίσκεται στη θέση «ΑΓΙΟΣ ΘΩΜΑΣ» περιφέρειας 
Κοινότητας Βράχου του Νομού Πρέβεζας και προσδιορί¬ 
ζεται από τα στοιχεία Α-Β-Γ - Δ- Ε- Ζ-Α, όπως φαίνο¬ 
νται στο συνημμένο διάγραμμα, το οποίο αποτελεί αναπό¬ 
σπαστο μέρος της αποφάσεως αυτής και έχει όρια: 

Ανατολικά: Με Κοινοτική δασική έκταση. 

Δυτικά: Με Σχολικό κλήρο και αγροτικό δρόμο. 

Βόρεια: Με Σχολικό κλήρο και Κοινοτική δασική έκταση. 

Νότια: Με αγροτικό δρόμο και κατεχομένη Κοινοτική 
έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβέζα, 27 Μαρτίου 1993 

Ο Νομάρχης 
ΔΗΜ. ΤΣΙΑΜΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 
σχεδίου του Δήμου Αγ. Παρασκευής (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ,λπ.» (Α' 58). 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά όργανα» (Α’ 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστου 
Κατσιγιάννη» και Γεώργιο Βουλγαράκη (Β’ 744). 

6. Την 33718/17.4.1992 αίτηση της Παρασκευής Χού¬ 
ντα. 

7. Την 330/92 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. ΤΗν 33718/12.8.1992 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης, με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση της μεταφοράς του 
συντελεστή δόμησης που εγκρίθηκε με το από 2.3.1990 
Π. Δ/γμα (Δ' 230), από το βαρυνόμενο ακίνητο, που βρί¬ 
σκεται εντός του ρυμοτομικού σχεδίου του Δήμου Πει¬ 
ραιά, περιοχή Ν. Φαλήρου, επί των οδών Σουρή 3 και Ρα- 
γκαβή 30 για το οποίο έχει εκδοθεί ο 3716/1992 σχετικός 
τίτλος δικαιώματος μεταφοράς συντελεστή δόμησης, στο 
όνομα Παρασκευής Κ. Χούντα σε άλλο ακίνητο (ωφελού¬ 
μενο),που βρίσκεται εντός του ρυμοτομικού σχεδίου του 
Δήμου Αγίας Παρασκευής, Πευκάκια, επί των οδών Κοριν¬ 
θίας και Αγ. θέκλας (Ο.Τ. 412) φερόμενο ως ιδιοκτησία 
της ιδίας όπως το ωφελούμενο ακίνητο φαίνεται με στοι¬ 


χεία Α Β Γ Δ Α στο σχετικό πρωτότυπο διάγραμμα σε κλί¬ 
μακα 1:200, που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 103002/1992 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 64,98 
τ.μ., που αντιστοιχεί σε 56,01 τ.μ. του βαρυνομένου ακι¬ 
νήτου από ορόφους. 

3. Τα ειδικότερα στοιχεία του ωφελουμένου ακινήτου 
μετά τη μεταφορά είναι τα εξής: 

α. Εμβαδόν οικοπέδου: 224,40 τ.μ. 

β. Ποσοστό κάλυψης: 39% 

γ. Συντελεστής δόμησης: 1,09 

δ. Μέγιστο επιτρεπόμενο ύψος του ανεγερθησομένου 
κτιρίου: Έντεκα μέτρα (11) μέτρα. 

ε. Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 103002/ 
1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν την χορήγηση της οικδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερόμενους πιστοποιητικό από το οικείο υπο¬ 
θηκοφυλακείο για τη σημείωση, στη μερίδα του δικαιού¬ 
χου, του παρόντος Π. Διατάγματος καθώς και βεβαίωση 
από την αρμόδια υπηρεσία του Υπουργείου Περιβάλλο¬ 
ντος, Χωροταξίας και Δημοσίων Έργων ότι ακυρώθηκε ο 
3716/92 ονομαστικός τίτλος δικαιώματος μεταφοράς συ¬ 
ντελεστή δόμησης. 

Άρθρο 2. 

Ακυρούται ο 3716/1992 σχετικός τίτλος δικαιώματος 
μεταφοράς συντελεστή δόμησης. 

Άρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη- < 
μοσίων Έργων αναθέτουμε τη δημοσίευσή και εκτέλεση 
του παρόντος διατάγματος. 

Αθήνα, 20 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΊΑΝΝΗΣ 

ΑΠΟΦΑΣΕΙΣ 

Αριθ. X 2610/93 (3) 

Τροποποίηση ρυμοτομικού σχεδίου Δ. Πάτρας δι' αναγνω- 
ρίοεως ως πεζοδρόμου της υπαρχούσης οδού ΕΒ 51. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το Ν.Δ. της 17.7.1923 όπως μεταγενέστερα συ¬ 
μπληρώθηκε και τροποποιήθηκε και ειδικώτερα τα άρθρα 
3 και 70. 

2. Τον Α. Ν. 314/1968 όπως μεταγενέστερα συμπληρώ¬ 
θηκε και τροποποιήθηκε με το Ν.Δ. 1018/71 και το Ν. 
1577/85 (άρθρο 34 παρ. 3). 

3. Τις δ/ξεις του Π.Δ. 183/1986 (άρθρο 1 παρ. 1). 

4. Τις με αρ. 71 /92 και 501 /92 γνωμοδότησης του Δ.Σ. 
Πάτρας. 

5. Τις με αρ. 5 (θέμα 6ον) πρακτικό του ΣΧΟΠ Ν. 


ΑχαΤας, αποφασίζουμε: 

Άρθρο 1. Εγκρίνεται η τροποποίηση του ρυμοτμικού 
σχεδίου Πάτρας δι’ αναγνωρίσεως ως πεζοδρόμου της 
υπαρχούσης οδού ΕΒ 51 απέναντι και δυτικά του μανδρο¬ 
τοίχου ΚΕΤΧ επί της οδού Εγλυκάδος (Ο.Τ. 829) όπως 
φαίνεται στην Πιν. 167 που συνοδεύει την απόφαση αυτή. 

Άρθρο 2. Η παρούσα απόφαση μαζί με το τοπογραφικό 
διάγραμμα να αναρτηθεί στον πίνακα Ανακοινώσεων του 
Τμήματος Πολεοδομίας για δέκα πέντε (15) ημέρες. 

Άρθρο 3. Η παρούσα απόφαση δεν υπάγεται στις διατά¬ 
ξεις του Ν. 1558/85 (Άρθρο 29Α). 

Άρθρο 4. Η ισχύς της παρούσης αρχίζει από την ημέρα 
δημοσίευσης στην Εφημερίδα της Κυβερνήσεως. 

Πάτρα, 22 Μαρτίου 1993 

Ο Νομάρχης 
ΝΙΚ. ΤΑΓΑΡΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








